Olav

Olav er et mannsnavn av urnordisk opprinnelse. Andre former av navnet er Olaf, Olof, Oluf, Olavus og Olaus. Navnet er dannet av de urnordiske navneleddene anu, «stamfar», og laibaR, «etterkommer».

Den norrøne formen av navnet er Óláfr, med variantene Óláfr, Óleifr, Aleifr og Anleifr. Ólọv er et avledet norrønt kvinnenavn.

Flere norske konger, blant annet Olav den hellige, har hatt dette navnet. Navneformene er relativt standardisert. På norsk blir Olav benyttet mest. Svensk benytter oftest Olaf eller Olof. Irske og skotske varianter av Olav er blant annet Amhlaoibh, Auley (Aulay) og Auliffe.

På latin blir Olav og Olaf vanligvis til Olaus (med eller uten trema over u), i genitiv Olai. Et eksempel på dette er Olaf Petersson (en tilhenger av Martin Luther). På latin er han kjent som Olaus Petri. Andre latiniserte former er Olavius og Olaves.

Olav har norsk navnedag 29. juli, som er Olsok.

 Utvikling og utbredelse 
Óláfr var et vanlig mannsnavn på Island og antakelig også i Norge i vikingtiden. Over 20 forskjellige personer med navnet er nevnt i Landnåmabok.
ÓlafR og ÓlæifR er blant de ti vanligste mannsnavnene funnet i nordiske runeinskripsjoner fra vikingtiden, og navnet var derfor sannsynligvis svært vanlig i datidens Norden. De vanligste skrivemåtene for navnet var olafr og ulafR,  som på Lundagårdssteinen: «Þorgísl, sønn av Ásgeirr Bjørns sønn, reiste disse steinene til minne om begge sine brødre, Ólafr og Óttarr, gode jordeiere.» På en av Bjäresjösteinene står det: «Frede reiste denne stein etter sin svoger Olav, en meget god gutt.» «Frede rejste denne sten efter sin måg Olav, en meget god dreng», sitert fra:   Navnet er satt sammen av det urnordiske navneleddet anu (= ane,ane — ODS stamfar) og laibaR, (= levn, etterkommer, arving)."Óláfr, sammansatt av förleden urnordiskt *Anu‑ (< *anuR "förfader") och efterleden urnordiskt *‑laibaR "efterkommande, arvinge"", sitert fra:   Ved overgang fra urnordisk til norrønt ble *Anulaibar trukket sammen til Olafr. I vikingtiden hadde navnet formen Anlaib på irsk og Anlaf på angelsaksisk.Vemund Skard: Norsk språkhistorie bind 1 (s. 58-60), Universitetsforlaget 1973, ISBN 82-00-02287-0 Olav Tryggvason kalles Anlaf i et diplom fra 991.Vemund Skard: Norsk språkhistorie bind 1 (s. 49)

Olav eller Olaf var et svært vanlig navn i Norge i middelalderen. Over 550 forskjellige personer med navnet er nevnt i Regesta Norvegica.Regesta NorvegicaTore Hermundsson Vigerust: Peronnavn fra Lom og Vågå 1150-1350 Etter reformasjonen ble navnet mer utbredt enn før, kanskje som en hyllest til den landflyktige biskopen Olav Engelbrektsson,Øystein Rian: For Norge, kjempers fødeland (s. 44), Samlaget, 2007, ISBN 978-82-521-6691-0. Oluff var et svært vanlig mannsnavn i Norge på 1500-tallet. Over 4420 personer med navnet er nevnt i Norske Lensrekneskapsbøker 1548-1567.
På 1600-tallet ble variantene Ola og Ole mer populære. Men Olav var igjen blant de mest brukte navnene på guttebarn i perioden rundt 1880–1950, med en topp i 1906, muligens forårsaket av at kronprins Olav som var døpt Alexander, fikk navnet Olav i 1905 da hans far Haakon VII ble norsk konge. Varianten Olaf hadde tidligere vært den mest populære varianten av de to, men ble etter 1905 mindre vanlig enn Olav. Olav har igjen fra 2010-tallet blitt et populært navn på guttebarn i Norge.

Olof var et vanlig navn i Sverige på 1800-tallet og fram til midten av 1900-tallet.

Ólafur har vært et svært vanlig navn på Island siden 1800-tallet.

Olav er i dag et vanlig navn i Norge og i Estland. Formene Olavi og Ólafur er svært vanlige i henholdsvis Finland og Island. Andre utbredte former er Olof i Sverige og Finland, Ólavur på Færøyene, Uolevi i Finland, Olaf i Tyskland og på Færøyene, og Olov i Sverige.

|}

Olav var per 1998 det femte vanligste andrenavnet i dobbeltnavn på menn i Norge. De vanligste kombinasjonene var: Per Olav, Jan Olav og Svein Olav.

 Kjente personer med navnet 
Norske konger
 Olav Tryggvason (ca. 968-1000), konge fra 995
 Olav den hellige (995-1030), konge fra 1015 til 1028
 Olav Kyrre (ca. 1050–1093), konge fra 1067
 Olav Håkonsson (1370–1387), konge av Danmark fra 1376 og av Norge fra 1380
 Olav V (1903–1991), konge fra 1957

Andre personer
 Olof Skötkonung (980–1022), svensk konge fra 995
 Olav Duun (1876–1939), norsk forfatter
 Oluf Steen (1882–1944), norsk skøyteløper
 Olaf Bull (1883–1933), norsk dikter
 Olof Lagercrantz (1911–2002), svensk forfatter
 Olav Thon (1923–2024), norsk forretningsmann
 Olof Palme (1927–1986), svensk politiker
 Olav Hestenes (1930–1996), høyesterettsadvokat og forsvarsadvokat
 Olav Stedje (f. 1953), musiker
 Olaf Henning Thommessen (f. 1966), politiker

Oppdiktede personer
 Greve Olaf i romanserien A Series of Unfortunate Events av Lemony Snicket
 Oluf Rallkattli, hovedperson i en rekke humoristiske bøker og sketsjer av Arthur Arntzen

 Se også 
 Kong Olav, en liste over konger ved navn Olav
 Liste over Norges monarker
 OLAF – EUs kontor for bedrageribekjempelse

Referanser

 Eksterne lenker 


Kategori:Mannsnavn
Kategori:Navn brukt i dansk
Kategori:Navn brukt i færøysk
Kategori:Navn brukt i finsk
Kategori:Navn brukt i gammelsvensk
Kategori:Navn brukt i grønlandsk
Kategori:Navn brukt i islandsk
Kategori:Navn brukt i norsk
Kategori:Navn brukt i svensk
Kategori:Navn fra familie og slektskap
Kategori:Navn med norrøn opprinnelse
Kategori:Navn med urnordisk opprinnelse
Kategori:Navn typisk for krigsgenerasjonen i Norge